विधायक साय के हाथों रासजतरा का आयोजन
अंकिरा | क्षेत्रिय विधायक रोहित साय के द्वारा उपरघींचा में रासजतरा का उद्घाटन किया गया। इनके साथ फरसाबहार जनपद अध्यक्ष वेदप्रकाश भगत सहित अन्य जनप्रतिनिधि भी उपस्थित थे। अतिथियों ने सर्वप्रथम जतरा के मुख्य ईष्ट देव राधा-कृष्ण के प्रतिमा की पूजा-अर्चना की साथ ही कहा कि ऐसे धार्मिक स्थलों में श्रद्धालु पहुंचकर अपने को धन्य समझता है। इससे गांव सहित पुरे विश्व में सुख-शांति फैलती है एवं आपस में ग्रामीणों का भाईचारा बना रहता है।वहीं पूर्वजों द्वारा शुरू किए गए इन धार्मिक परंपराओं को बचाए रखना हमारा कर्तव्य है।हमारे पूर्वज द्वारा ऐसे अनेक धार्मिक कार्यक्रम धरोहर के रूप में हमें मिली है जिससे हमें आत्मीय संतुष्टि प्राप्त होती है।ऐसे आयोजनों में शराब,जुआ सहित कोई भी अमानवीय कार्य नहीं करना चाहिए।जिससे कार्यक्रम शांति पूर्वक संपन्न हो सके।जहां मुख्य रूप से मण्डल महामंत्री प्रवीण प्रताप सिंह,मण्डल उपाध्यक्ष नकुलदेव बेहरा,सरपंच संजय निकुंज,रायबारू यादव,नंदलाल यादव,खरारी सिंह सहित ग्रामीण उपस्थित थे।उल्लेखनीय है कि,क्षेत्र में रासतजरा का शुरूवात हो चुका है।जिसके तहत अंकिरा,कोरंगामाल,सागजोर,खारीबहार सहित क्षेत्र के दर्जनों गांव में नियत तिथि को आयोजन की जाती है।
जहां मृदंग-मंजीरा के ताल पर कृष्णलीला का गायन कर कीर्तन-मण्लिया आकर्षक नृत्य प्रस्तुत करते हैं।साथ ही समितियों के बजट के अनुरूप नाटक का भी आयोजन किया जाता है।जिससे भक्त गण अपने पसंद के अनुरूप मनोरंजन का आनंद लेते हैं।
सजते हैं दुकान भी
जतरा स्थल में पूजन सामग्री,होटल,पान-दुकान,सौंदर्य प्रसाधन सहित अनेक दुकान सजाए जाते हैं।जो दोपहर से शुरू होकर रात भर खोले जाते हैं।जहां भक्त प्रसाद के रूप में मिठाई खरीदकर अवश्य ले जाते हैं।एवं सपरिवार सहित परिवार को प्रसाद वितरण करते हैं।
------------.
bho_Deva hin_Deva hin_Deva hin_Deva hin_Deva unk